**În parteneriat cu IPÎLT ''Orizont''**

**''\_\_\_'' \_\_\_\_\_\_\_\_\_\_\_\_ 2022**

**„Aprobat”**

**Preşedintele Asociatiei**

**''Alianţa pentru Sprijinirea Basarabiei''**

**Gheorghe FURDUI**

**''\_\_\_'' \_\_\_\_\_\_\_\_\_\_\_\_ 2022**

**R E G U L A M E N T**

**CONCURSUL ,,MOŞTENIRE”, ediţia a XXVIII-a, 2022**

Concursul este organizat de Asociația ''Alianţa pentru Sprijinirea Basarabiei'' și se va desfășura la IPÎLT ’’ Orizont’’, or. Durlești, str. Dimo, 22, Republica Moldova **în data de 25 august 2022, ora 10.00.**

1. **Condiţiile concursului. Participanţi la concurs.**

Concursul se desfăşoară la două secţiuni: Istoria românilor și Istoria literaturii române.

Participanţii la concurs, elevi în clasele a IX-a – a XII-a, vor elabora lucrări de cercetare în baza temei selectate şi vor prezenta lucrarile în volum de minim 10 (zece) pagini scoase la imprimantă, cu spaţierea şi mărimea caracterelor în conformitate cu cerinţele tehnice.

1. **Etapele concursului. Termeni.**

Pentru prima etapă a Concursului, lucrările vor fi prezentate **până la data de 20 august 2022** prin e-mail, la adresa: **concursmostenire@gmail.com**. La concurs vor fi admise lucrările consacrate unei singure teme de la secţiunea aleasă. Fiecare participant poate expedia cel mult câte o lucrare la fiecare din cele două secţiuni ale concursului.

La etapa a doua (finală) a concursului vor fi invitaţi câte maxim 20 de concurenţi finalişti de la fiecare din cele două secţiuni, autorii celor mai bune lucrări, pentru prezentarea orală. Discuţiile vor avea loc, cu precădere, în baza temelor propuse. Prezentarea lucrărilor de către finalişti va avea loc **în data de 25 august 2022**.

1. **Temele Ediţiei a 28-a a Concursului „Moștenire”, la cele două secțiuni:**

**Temele pentru secţiunea „Istoria Românilor”:**

1.Geneza relațiilor feudale la români.

2.Similitudini și sincronisme în procesul de formare a statelor medievale românești.

3.Principatele Române în cadrul chestiunii orientale (1801-1812).

4.Ideea unității naționale românești în documentele programatice ale Revoluției Romăne din 1848-1849

5. Unirea Republicii Democratice Moldovenești ( Basarabia) cu România( 27 martie 1918)- materializare a dreptului la autodeterminare a românilor Basarabeni.

6. Sfatul Țarii-instituție reprezentativa a populației dintre Prut și Nistru

7.Cariera politică și profesională a unui deputat al Sfatului Țării( Studiu de caz, la alegere).

8. Nicolae Iorga- istoric al Basarabiei.

9. Majestatea Sa Regele Mihai I, simbol al demnității naționale .

10.Republica Moldova pe calea integrării europene

**Temele pentru secţiunea „Istoria Literaturii Române”:**

.

1. Valori morale și spirituale exprimate în baladele – mituri: *Miorița* și *Monastirea Argeșului.*
2. Idealurile naționale fundamentale abordate în letopisețele marilor cronicari români.
3. Copilăria și pacea, teme perene prezente în literatura română.
4. Personaje emblematice ale tinerilor din creația lui Mircea Eliade, modele în formarea personalității moderne ale tinerilor de astăzi.
5. Poezia lui Nicolae Dabija, o pledoarie pentru iubire și realizare a viselor tinerei generații
6. Destine ale tinerilor aflați în vâltoarea războiului, reflectate în operele scriitorilor români.
7. Un posibil dialog cu Marin Preda despre statul timpului lui Victor Petrini din romanul *Cel mai iubit dintre pământeni* și statul în care aș dori să mă realizez eu.
8. Mihai Cimpoi, un istoric și critic literar care-mi ghidează lecturile și formarea mea ca cititor.
9. Rolul teatrului național „Mihai Eminescu” din Chișinău în promovarea culturii și literaturii române: omagiu – 100 de ani de existență.
10. Eugen Doga, personalitate emblematică a culturii muzicale românești și universale.
11. **Etapa I a concursului. Cerinţe tehnice faţă de elaborarea lucrărilor:**

Fiecare lucrare urmează să includă următoarele componente:

**Textul de bază – cerinţe tehnice:**

* Fontul Times New Roman cu dimensiunea de 12 pt.;
* Spaţiul între rânduri – 1,0 intervale;
* Textul nivelat după ambele câmpuri laterale;
* Margini ale paginii: sus 2,5 cm, jos 2,5 cm, dreapta 2,5 cm, stânga 2,5 cm;
* Volumul lucrării – minim 10 pagini;
* Pe foaia de titlu se va indica: Concursul „Moştenire”, Ediţia a 28-a, secţiunea şi numărul temei (inclusiv denumirea deplină a temei), instituţia de învăţământ, numele profesorului, datele de contact ale participantului (număr de telefon, adresă email);
* Principalele compartimente ale lucrării (sugestie): Cuprins / Realizarea temei alese, structurată pe aspecte relevante din cadrul ei / Formularea propriilor opinii referitoare la aspectele abordate / Concluzii / Bibliografie

**Bibliografie:**toate referinţele la izvoare şi lucrările monografice vor fi efectuate la subsol pe fiecare pagină:

* Fontul Times New Roman cu dimensiunea de 12 pt.;
* Spaţiul între rânduri – un (1,0) interval
* Margini ale paginii: sus 2,5 cm, jos 2,5 cm, dreapta 2,5 cm, stânga 2,5 cm;
* Se vor preciza: Numele şi Prenumele, *Titlul (italic)*, locul ediţiei, editura, anul şi pagina.

**Exemple:**

1) Bălan Teodor, *Din istoricul Câmpulungului Moldovenesc*, Bucureşti, Editura Ştiinţifică, 1960, p. 42

2) Cantemir Dimitrie, *Hronicul vechimei a Romano-Moldo-Vlahilor*, Sankt-Petersburg, 1717, p. 7

3) [http://www.cantemir.asm.md/files/u1/hronicul\_vechimei\_a\_romano\_moldo\_ vlahilor\_vol\_I.pdf](http://www.cantemir.asm.md/files/u1/hronicul_vechimei_a_romano_moldo_vlahilor_vol_I.pdf) (accesat la 14.II.2019).

1. **Etapa II, finală, a concursului (prezentarea orală)**

În ziua desfăşurării etapei finale a concursului, **în 25 august 2022**, participanţii invitaţi pot utiliza material în format PowerPoint sau Prezzi. La acordarea punctajului pentru prezentarea finală se va ţine cont de următoarele:

* Organizarea textului / prezentării;
* Competenţă în materia expusă;
* Gradul de argumentare;
* Relevanţa concluziilor.

Membrii juriului vor acorda întrebări finaliştilor, în legătură cu materialul prezentat. Pertinenţa răspunsurilor va fi luată în considerare la acordarea punctajului pentru fiecare prezentare.

1. **Juriul Concursului „Moştenire” (Ediţia a 28-a)**

Juriul celei de-a 28-a ediţii a Concursului „Mostenire” este format din 3 personalităţi marcante ale culturii românesti, la fiecare din cele două secţiuni. Membrii juriului sunt propuşi şi selecţionaţi de către membrii Comitetului de organizare a concursului, din rândul specialiştilor din domeniile respective. La selecţionarea membrilor juriului se va ţine cont de următoarele criterii: nivel confirmat de excelenţă academică şi profesională, reputaţie şi imagine publică ireproşabilă, integritate şi absenţa conflictelor de interese vizavi de participanţii la concurs.

1. **Jurizarea lucrărilor prezentate la concurs**

Fiecare lucrare prezentată la concurs este studiată şi notată de către membrii juriului, având în vedere vârsta autorului. Nota finală pentru fiecare lucrare este media aritmetică a notelor acordate de către toţi membrii juriului care au analizat şi au notat respectiva lucrare.

Pentru fiecare din cele două etape ale concursului, principalele criterii pentru acordarea notelor vor fi următoarele:

* Organizarea logică a compartimentelor lucrării;
* Corespunderea conţinutului cu tema abordată;
* Calitatea efortului de analiză efectuat de către autor;
* Efectuarea unei lucrări de cercetare (prezentare a unor informaţii noi sau puţin cunoscute de publicul larg);
* Pertinenţa informaţiilor prezentate şi plasarea lor în contextul cercetării;
* Originalitatea şi caracterul argumentat al concluziilor;
* Legătura logică de tip cauză-efect între părţile lucrării;
* Calitatea tehnoredactării şi a eventualelor materiale ilustrative prezentate în lucrare (grafice, hărţi etc.)

Orice conţinut cu caracter discriminatoriu sau defăimător pe criterii de apartenenţă etnică, rasială, de gen, religioasă, lingvistică, de preferinţe politice, de apartenenţă la orice tip de minoritate etc., la adresa unei persoane sau a unui grup de persoane va conduce imediat la descalificarea din oficiu a participantului la concurs.

Plagiatul caracterizat, constatat de către membrii juriului, va conduce imediat la descalificarea participantului la concurs, şi la eventuale urmări de ordin juridic, în conformitate cu legislaţia Republicii Moldova.

Punctajul maximal pentru fiecare din cele două etape ale concursului este, după cum urmează:

* 20 de puncte pentru lucrarea scrisă (etapa I);
* 10 puncte pentru prezentarea orală (etapa II).

Punctajul total al finaliştilor, care este utilizat pentru departajarea şi acordarea locurilor premiante şi a menţiunilor, este suma punctajelor obţinute în cele două etape ale concursului. În caz de egalitate de puncte, juriul poate decide acordarea (pentru doi sau mai mulţi participanţi) a aceluiaşi tip de premiu (ex: doi participanţi cu Premiul I, urmaţi de Premiul III etc.).

1. **Premierea participanţilor**

În conformitate cu punctajul total acordat finaliştilor, juriul va acorda următoarele premii şi distincţii pentru fiecare dintre cele două secţiuni: a) Istoria românilor; b) Istoria literaturii române:

* Premiul I
* Premiul II
* Premiul III
* Menţiuni (5 menţiuni la fiecare secţiune)

Suplimentar, pot fi acordate premii complementare (excursii în Franța) și premii speciale, pentru cele mai originale lucrări.

Toţi premianţii vor primi în dar, reviste şi cărţi.

1. **Comitetul de organizare al Concursului „Moştenire” (Ediţia a 28-a)**

Componenţa Comitetului de organizare al Concursului „Moştenire” (Ediţia a 28-a):

* Gheorghe Furdui, avocat, Preşedinte al Asociaţiei „Alianţa pentru Sprijinirea Basarabiei”, Paris, Franţa (+33 642219874, +373 69560251, ghfurdui@live.fr)
* Alina Stanciu, asistent parlamentar acreditat, secretar general, Asociaţia „Alianţa pentru Sprijinirea Basarabiei” (+373 69787588, alina\_stanciu22@yahoo.com)
* Sergiu Mandiş, profesor de istorie, preşedinte al Asociaţiei „Carpen Terra”, Cărpineni, R. Moldova (+373 68774499, sigismand@gmail.com)
* Alexandru Bostan, consilier, Asociaţia „Alianţa pentru Sprijinirea Basarabiei” (+373 79700085, [bostan.alexandru@gmail.com](mailto:bostan.alexandru@gmail.com))
* Bujor Valentina, profesoară de istorie, IPÎLT ''Orizont''
* Borduja Svetlana, profesoară de limba și literatura română, IPÎLT ''Orizont''

**Concursul se desfășoară în parteneriat cu IPÎLT ''Orizont'', Chișinău.**